Laura Vojtková
Malebná krajinka
V strede nášho Slovenska

leží malá zelená kolíska.

Preteká ňou rieka Hron, 

voláme ju Horehron.

Všade pekná príroda,

máme tu aj medveďa.

My sme malí vandrovníci,

pomôžu nám poľovníci.

V lese rastú dubáky,

žijú tam aj chrobáky.

V zime sa tu sánkujeme,

často sa aj guľujeme.

V údolí je pekné miesto,

voláme ho mesto Brezno.

Stojí tu aj zvonica

a oproti radnica.

Zachránil nás Bombura,
hrdina spod Ďumbiera.

Dnes nás stráži Štefánik, 

Neporazí nás už nik.

Dobre si tu nažívame,
turistov len privítame.

Aj jaskyňu uvidíte,

na haluškách pochutíte.

